
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8056-4/2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. június 12.
Előterjesztést véleményezi: PTÜB
Döntés módja: nyílt szavazás, egyszerű szótöbbség 
Mellékletek: képviselői előterjesztés (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2014. június 19-én tartandó munkaterv szerinti ülésére

4. napirendhez

Tárgy: Fedett foglalkoztató létesítése a Kapás-udvarban
Tisztelt Képviselő-testület!
Csatoltan előterjesztem Katus Norbert települési képviselőnek a Kapás József Helytörténeti Gyűjtemény udvarában létesítendő fedett-nyitott szabadtéri foglalkoztató kialakításával kapcsolatos javaslatát.

Kérem az előterjesztés szíves megtárgyalását.
…/2014. (VI. 19.) ÖKT határozati javaslat

Sülysáp Város Önkormányzatának Képviselő-testülete

1./ megbízza a TÁVÜSZ Kft.-t a Kapás József Helytörténeti Gyűjtemény udvarában tervezett fedett-nyitott szabadtéri foglalkoztató megépítésével,

2./ a 350.000 Ft összegű anyagköltség finanszírozását a költségvetés általános tartalék keretének terhére biztosítja.
Határidő: azonnal
Felelős: polgármester, TÁVÜSZ Kft. ügyvezetője
Sülysáp, 2014. június 12.

Horinka László s.k.


polgármester

Előterjesztés

a Kapás Udvar szabadtéri foglalkoztatójának kialakításáról

Tisztelt Képviselő-testület!

A Kapás József Helytörténeti Gyűjtemény udvarának kihasználtsága egyre nő. Nem csak nagy programok, hanem csoportos látogatások, kisebb közösségi események is rendszeresen történnek ott. Mára elengedhetetlenné vált egy fedett szabadtéri foglalkoztató kialakítása, ami nagy rendezvényeknél és kis létszámú csoportok számára is hasznos teret biztosítana.

Terveink szerint egy 3,5x10 m alapterületű fedett részt alakítanánk ki a gyűjtemény épületének északi végén.

A főbb paraméterek:

· A faltól 3,5 méterre lesznek a tartóoszlopok (12x12cm fenyő). 

· 4 méteres szarufák (7,5x15cm) tartják majd a tetőt.

· Lécezés: 3,5cm-es Bramac léc.

· 10 m széles.

· Bontott tetőcserép (TÁVÜSZ telephelyen van).

· Alatta fólia, belül nádszövet burkolat.

· Horganyzott ereszcsatorna.

· Kültéri elosztódoboz és világítás felszerelése.

· Aljzatbeton a teljes felületen.

Mindösszesen kb. 350 000 forintra becsüljük az anyagköltséget. 

A kivitelezést a TÁVÜSZ Kft. végezné.

Kérem, hogy támogassák az előterjesztést!

Sülysáp, 2014. június 13.

Katus Norbert

PAGE  
2/2

